Source: https://www.szeretgom.hu/content/87577-meg-a-mostani-ulesszakban-eldolhet-hogy-esztergom-lesz-a-kozigazgatasi-birosag-szekhelye
Timestamp: 2020-04-03 16:27:39
Document Index: 26568671

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Még a mostani ülésszakban eldőlhet, hogy Esztergom lesz a közigazgatási bíróság székhelye
kanonoksor bíróság közigazgatás
2018.09.27. 11:21
A kormány tárgyalta és elfogadta a közigazgatási felsőbíróságról szóló koncepciót, ami alapján az igazságügyi miniszter október végéig benyújtja a kormánynak a törvényjavaslatot, amiről a parlament még a mostani ülésszakban dönteni fog - jelentette be Gulyás Gergely miniszter a mai Kormányinfón.
Az új bíróság székhelye a koncepció szerint Esztergomban lesz, az önkormányzat már hozott egy határozatot arról, hogy a bíróság megfelelő elhelyezése érdekében egy új épületre van szükség, amelynek létrehozásához a kormány segítségét kérik. Két hete a déli kanonoksor bejárása is megtörtént (lásd illusztrációnk), mely az előzetes találgatások szerint a bíróság céljára megfelelhet.
A székhelyen kívül további nyolc városban regionális illetékességgel törvényszékek jönnek létre. Ezek kiválasztása folyamatban van.
A Miniszterelnökséget vezető miniszter közlése szerint a mai, hatályos bírói jogállásnak megfelelő bírák fognak tevékenykedni a bíróságon, a bírói jogállás egységes marad. Ez azt jelenti, hogy minden olyan bíró kérheti átvételét a közigazgatási bíróságra, akik jelenleg is közigazgatási ügyekben ítélkeznek.
A közigazgatási bíróság 2020 január elsejével kezdi meg tevékenységét.
A bíróság felállításával párhuzamosan zajlik a közigazgatási reform, melynek részeként egyszerűsödni fognak az egyes eljárások a területi közigazgatásban. A cél, hogy visszaszorítsák a fölölseges bürokráciát. A mostani eljárásrend szerint az államigazgatásban kétfokú, majd a bírósági felülvizsgálati szakban egyfokú eljárásban történik az ügyek elbírálása, A jövőben ez megfordul és az egyfokú államigazgatási eljárást kétfokú bírósági felülvizsgálati eljárásrend követ.
Forrás: mfor
Kép: facebook
Völner téved és sajnos valótlanságokat állít vagyonvesztés ügyben
A néhány évvel ezelőtt önkormányzati tulajdon jellegét teljesen elvesztett Hídlapon jelent meg egy interjú Völner Pállal, aki reagált egy korábbi írásomra. Ebben - a felsőbíróság létrejöttét és idetelepülésének jelentőségét nem vitatva - azt kértem számon a döntéshozókon, hogy miért ingyen játsszák át az önkormányzati vagyont az államnak.
Bejó a hibás? Avagy így manipulálnak, ha hagyod.
Olvasom egy egykor szebb időket látott bloggernél, hogy nem tetszett neki a szombati cikkünk a Déli Kanonoksor - hívjuk így nyugodtan - "elkótyavetyéléséről". Történt ugyanis, hogy a város egy - a köztudottan fals adatokat tartalmazó ingatlankataszter szerint - milliárdos értékű ingatlant odaajándékozott az államnak.
Egymilliárdos vagyonvesztéssel indul Esztergomnak a Közigazgatási Felsőbíróság projekt
Érdekes konstrukciót találtak a képviselők annak bebiztosítására, hogy a kormány ténylegesen Esztergomba hozza a Közigazgatási Felsőbíróságot: úgy döntöttek, hogy a papíron 1 milliárd 28 millió forint nyilvántartási értékű Déli Kanonoksort térítésmentesen odaadják a magyar államnak.
Holokauszttagadásért büntetették meg a dömösi férfit
A férfit egy Facebook-kommentje miatt jelentette fel a Tett és Védelem Alapítvány (TEV), amelyet Köves Slomó cikkére válaszolva küldött a netre.
Véleménye van? Mondja el!
Felhasználási feltételek és adatvédelmi nyilatkozat | Moderálási alapelvek | Impresszum